ଭଦ୍ରକ, ଅଗଷ୍ଟ ୧୨ (ଲୋକାଲ ୱାୟାର) ଅନକେ ବାର ଦଉଡିବା ପରେ, ଏପରିକି ଦଲାଲଙ୍କ ସହାୟତା ନେବା ପରେ ମଧ୍ୟ ନିର୍ମାଣ ଶ୍ରମିକ ପରିଚୟପତ୍ର ନବୀକରଣ ହେଇପାରୁ ନ ଥିବାରୁ ଅନେକ ସରକାରୀ ସୁବିଧାସୁଯୋଗରୁ ବଞ୍ଚିତ ହେଉଥିବାର ଅଭିଯୋଗ ଆଣିଛନ୍ତି ଭଦ୍ରକର ଶ୍ରମିକ ଦୁଃଶାସନ ମହାରଣା ।
ସୂଚନାଯୋଗ୍ୟ ଯେ ସ୍ଥାନୀୟ ନଳାଙ୍ଗ ଗ୍ରାମର ଦୁଃଶାସନ ଜିଲ୍ଲା ଶ୍ରମ କାର୍ଯ୍ୟାଳୟ ରୁ ୨୦୧୩ରେ ନିର୍ମାଣ ଶ୍ରମିକ ପରିଚୟପତ୍ର (୨୮୬୭ ଓଆର ଜିରୋ-୪,ବିଡିକେ) ହାସଲ କରିଥିଲେ ।
ସେବେଠାରୁ ପ୍ରତିବର୍ଷ ପରିଚୟ ନବୀକରଣ ସହିତ ନିର୍ମାଣ ଶ୍ରମିକ ସହାୟତା ପାଇଁ ଜିଲ୍ଲା ଶ୍ରମ କାର୍ଯ୍ୟାଳୟ ଜରିଆରେ ଆବେଦନକରି ଆସୁଥିଲେ ମଧ୍ୟ ତାଙ୍କୁ ଅଦ୍ୟାବଧି କୌଣସି ସହାୟତା ମିଳି ନ ଥିବା ଅଭିଯୋଗ କରିଛନ୍ତି ।
ପରିଚୟ ପତ୍ର ନବୀକରଣ ପାଇଁ ବିଭାଗୀୟ କର୍ତ୍ତୃପକ୍ଷଙ୍କୁ ଆବେଦନ କଲେ ମଧ୍ୟ କେହି ଶୁଣୁନଥିବା ସହ ଓଲଟା ଦଲାଲଙ୍କ ଜରିଆରେ ଆସନ୍ତୁ ବୋଲି ପରାମର୍ଶ ଦିଆଯାଇଥିବା ସେ ଅଭିଯୋଗ କରିଛନ୍ତି ।
ତେଣୁ ସେ ସ୍ଥାନୀୟ ଅଞ୍ଚଳର ଜଣେ ଦଲାଲଙ୍କ ଜରିଆରେ ଦୁଇ ହଜାର ଟଙ୍କା ଦେଇ ଆବେଦନ କରିଥିଲେ ମଧ୍ୟ ଏଯାଏଁ କୌଣସି ସୁବିଧା କରାଯାଇନାହିଁ ବୋଲି ସେ କହିଛନ୍ତି ।
କେବଳ ଗରୀବ ଦୁଃଶାସନ ନୁହଁନ୍ତି ତାଙ୍କ ଭଳି ଅନେକ ଗରିବ ତଥା ଦୁଃସ୍ଥ ନିର୍ମାଣ ଶ୍ରମିକ ପଞ୍ଜିକରଣ ପତ୍ର ଧରି ବର୍ଷ ବର୍ଷ ଧରି ସହାୟତା ଅପେକ୍ଷାରେ ପଡି ରହିଥିବା ବେଳେ ଫାଇଦା ମାରି ନେଉଛନ୍ତି କିଛି ସୁବିଧାବାଦୀ ଜାଲ ନିର୍ମାଣ ଶ୍ରମିକ ପରିଚୟପତ୍ରଧାରୀ ଶ୍ରମିକ ବୋଲି ଅଭିଯୋଗ ଆସିଛି ।
ଜିଲ୍ଲା ଶ୍ରମ ଅଧିକାରୀଙ୍କ କାର୍ଯ୍ୟାଳୟ ସୁଚନା ଅନୁଯାୟୀ ଭଦ୍ରକ ଜିଲ୍ଲାରେ ଏବେ ୮୦ ହଜାର ୧ ଶହ ପଞୀକୃତ ନିର୍ମାଣ ଶ୍ରମିକ ପରିଚୟପତ୍ର ଧାରୀ ରହିଛନ୍ତି । ସେମାନଙ୍କ ମଧ୍ୟରୁ ଇତିମଧ୍ୟରେ ୪୬ ହଜାର ୯୦୨ ଜଣ ପରିଚୟପତ୍ରଧାରୀ ନିର୍ମାଣ ଶ୍ରମିକଙ୍କୁ ୨୮ କୋଟି ୨୦ ଲକ୍ଷ ୧୪ ହଜାର ୮୩୦ ଟଙ୍କାର ସହାୟତା ରାଶି ରାଜ୍ୟ ସରକାରଙ୍କ ବିଭିନ୍ନ ସ୍କିମ ଜରିଆରେ ଯୋଗାଇ ଦିଆଯାଇଛି ।
କେବଳ ୨୦୧୮ରେ ସର୍ବାଧିକ ୨୦ ହଜାର ୭୦୫ ଜଣ ନିର୍ମାଣ ଶ୍ରମିକଙ୍କୁ ୧୩ କୋଟି ୯୩ ଲକ୍ଷ ୧୭ ହଜାର ୬୦ ଟଙ୍କାର ସହାୟତା ରାଶି ଯୋଗାଇ ଦିଆଯାଇଥିବା କଥା କର୍ତ୍ତୃପକ୍ଷ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
